CELEX: 32011D0858
Language: bg
Date: 2011-12-19 00:00:00
Title: Решение 2011/858/ОВППС на Съвета от 19 декември 2011 г. за изменение и удължаване на срока на действието на Решение 2010/784/ОВППС относно полицейската мисия на Европейския съюз за палестинските територии (EUPOL COPPS)

21.12.2011   
            
            
               BG
            
            
               Официален вестник на Европейския съюз
            
            
               L 338/54
            
         РЕШЕНИЕ 2011/858/ОВППС НА СЪВЕТА
   от 19 декември 2011 г.
   за изменение и удължаване на срока на действието на Решение 2010/784/ОВППС относно полицейската мисия на Европейския съюз за палестинските територии (EUPOL COPPS)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 14 ноември 2005 г. Съветът прие Съвместно действие 2005/797/ОВППС (1) относно полицейската мисия на Европейския съюз за палестинските територии (EUPOL COPPS), чийто срок на действие беше последно удължен с Решение 2009/955/ОВППС на Съвета (2) и изтече на 31 декември 2010 г.
            
         
               (2)
            
            
               На 17 декември 2010 г. Съветът прие Решение 2010/784/ОВППС (3)., с което полицейската мисия на Европейския съюз за палестинските територии беше продължена, считано от 1 януари 2011 г., и чийто срок на действие изтича на 31 декември 2011 г.
            
         
               (3)
            
            
               На 8 ноември 2011 г. Комитетът по политика и сигурност (КПС) препоръча удължаване от технически характер на EUPOL COPPS с още шест месеца,
            
         
               (4)
            
            
               EUPOL COPPS следва да бъде удължена допълнително от 1 януари 2012 г. до 30 юни 2012 г. въз основа на настоящия ѝ мандат.
            
         
               (5)
            
            
               Необходимо е също така да се определи референтната сума, предназначена за покриване на разходите, свързани с EUPOL COPPS, за периода от 1 януари 2012 г. до 30 юни 2012 г.
            
         
               (6)
            
            
               EUPOL COPPS ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора за Европейския съюз,
            
         ПРИЕ НАСТОЯЩОТО РЕШЕНИЕ:
   Член 1
   Решение 2010/784/ОВППС се изменя, както следва:
   
               1.
            
            
               Член 12 се заменя със следното:
               „Член 12
               Сигурност
               1.   Командващият гражданските операции ръководи дейността на ръководителя на мисията по планирането на мерките за сигурност и осигурява тяхното правилно и ефективно прилагане за изпълнение на EUPOL COPPS, в съответствие с членове 5, 6 и 9, в координация с Дирекцията по сигурността на Европейската служба за външна дейност (ЕСВД).
               2.   Ръководителят на мисията отговаря за сигурността на EUPOL COPPS и осигурява спазването на минималните изисквания за сигурност, приложими към EUPOL COPPS, в съответствие с политиката на Съюза относно сигурността на личния състав, участващ в мисии извън Съюза в оперативно качество, съгласно дял V от Договора и свързаните с него правни инструменти.
               3.   Ръководителят на мисията се подпомага от старши служител по сигурността на мисията (СССМ), който докладва на ръководителя на мисията и също така поддържа тесни служебни взаимоотношения с Дирекцията по сигурността на ЕСВД.
               4.   Преди да поеме служебните си задължения, личният състав на EUPOL COPPS преминава задължително обучение по сигурност в съответствие с оперативния план (OPLAN). Той преминава и редовно опреснително обучение на място, организирано от СССМ.“
            
         
               2.
            
            
               В член 13, параграф 1 се заменя със следното:
               „1.   Референтната сума, предназначена за покриване на свързаните с EUPOL COPPS разходи за периода от 1 януари 2011 г. до 31 декември 2011 г., е в размер на 8 250 000 EUR.
               Референтната сума, предназначена за покриване на свързаните с EUPOL COPPS разходи за периода от 1 януари 2012 г. до 30 юни 2012 г., е в размер на 4 750 000 EUR“;
            
         
               3.
            
            
               В член 16, втората алинея се заменя със следното:
               „Срокът на действие на настоящото решение изтича на 30 юни 2012 г.“
            
         Член 2
   Настоящото решение влиза в сила от датата на неговото приемане.
   Прилага се от 1 януари 2012 г.
   
      Съставено в Брюксел на 19 декември 2011 година.
      
         
            За Съвета
         
         
            Председател
         
         M. DOWGIELEWICZ
      
   
   
      (1)  ОВ L 300, 17.11.2005 г., стр. 65.
   
      (2)  ОВ L 330, 16.12.2009 г., стр. 76.
   
      (3)  ОВ L 335, 18.12.2010 г., стр. 60.